L 158/28
LT
Europos Sąjungos oficialusis leidinys
2022 6 13
(8)
Kanada pranešė Komisijai apie vieną labai patogeniško paukščių gripo protrūkį tarp naminių paukščių Kanados Britų Kolumbijos provincijoje, kuris, atlikus laboratorinį tyrimą (RT-PGR), patvirtintas 2022 m. gegužės 10 d.;
(9)
Kanada pranešė Komisijai apie du labai patogeniško paukščių gripo protrūkius tarp naminių paukščių: vienas protrūkis nustatytas Kanados Albertos provincijoje, kitas – Kanados Saskačevano provincijoje, 2022 m. gegužės 12 d. jie buvo patvirtinti laboratoriniais tyrimais (AT-PGR);
(10)
Kanada pranešė Komisijai apie vieną labai patogeniško paukščių gripo protrūkį tarp naminių paukščių Kanados Saskačevano provincijoje, kuris, atlikus laboratorinį tyrimą (RT-PGR), patvirtintas 2022 m. gegužės 13 d.;
(11)
Jungtinė Karalystė pranešė Komisijai apie vieną labai patogeniško paukščių gripo protrūkį tarp naminių paukščių Jungtinės Karalystės Škotijos Šetlando salų Volsajaus saloje, kuris, atlikus laboratorinį tyrimą (RT-PGR), patvirtintas 2022 m. gegužės 30 d.;
(12)
Jungtinės Amerikos Valstijos pranešė Komisijai apie šešis labai patogeniško paukščių gripo protrūkius tarp naminių paukščių: trys protrūkiai nustatyti Jungtinių Amerikos Valstijų Aidaho valstijoje, vienas– Niu Džersio valstijoje, vienas – Oregono valstijoje ir vienas – Pensilvanijos valstijoje, o 2022 m. gegužės 17 d. jie buvo patvirtinti laboratoriniais tyrimais (AT-PGR);
(13)
Jungtinės Amerikos Valstijos taip pat pranešė Komisijai apie keturis labai patogeniško paukščių gripo protrūkius tarp naminių paukščių: du protrūkiai nustatyti Jungtinių Amerikos Valstijų Aidaho valstijoje, vienas protrūkis Minesotos valstijoje ir vienas – Pensilvanijos valstijoje, o 2022 m. gegužės 18 d. jie buvo patvirtinti laboratoriniais tyrimais (AT-PGR);
(14)
be to, Jungtinės Amerikos Valstijos pranešė Komisijai apie du labai patogeniško paukščių gripo protrūkius tarp naminių paukščių: vienas protrūkis nustatytas Jungtinių Amerikos Valstijų Aidaho valstijoje, o kitas – Pietų Dakotos valstijoje.
Abu buvo patvirtinti 2022 m. gegužės 19 d. laboratoriniais tyrimais (AT-PGR);
(15)
be to, Jungtinės Amerikos Valstijos pranešė Komisijai apie vieną labai patogeniško paukščių gripo protrūkį tarp naminių paukščių.
Šis protrūkis nustatytas JAV Minesotos valstijoje, o 2022 m. gegužės 21 d. patvirtintas laboratoriniu tyrimu (AT-PGR);
(16)
Jungtinės Amerikos Valstijos taip pat pranešė Komisijai apie dar vieną labai patogeniško paukščių gripo protrūkį tarp naminių paukščių.
Šis protrūkis nustatytas JAV Pensilvanijos valstijoje, o 2022 m. gegužės 23 d. patvirtintas laboratoriniu tyrimu (AT-PGR);
(17)
Kanados, Jungtinės Karalystės ir Jungtinių Amerikos Valstijų veterinarijos tarnybos aplink užkrėstus ūkius nustatė 10 km kontrolės zoną ir įgyvendino likvidavimo politiką, kad būtų suvaldytas labai patogeniškas paukščių gripas ir apribotas šios ligos plitimas;
(18)
Kanada, Jungtinė Karalystė ir Jungtinės Amerikos Valstijos pateikė Komisijai informaciją apie jų teritorijose susiklosčiusią epizootinę situaciją ir apie priemones, kurių jos ėmėsi, siekdamos užkirsti kelią tolesniam labai patogeniško paukščių gripo plitimui.
Komisija tą informaciją įvertino.
Remiantis tuo vertinimu ir siekiant apsaugoti Sąjungos gyvūnų sveikatos būklę, nebeturėtų būti leidžiama įvežti į Sąjungą naminių paukščių, naminių paukščių genetinės medžiagos produktų ir naminių bei medžiojamųjų paukščių šviežios mėsos siuntų iš teritorijų, kurioms dėl naujausių labai patogeniško paukščių gripo protrūkių taikomi Kanados, Jungtinės Karalystės ir Jungtinių Amerikos Valstijų veterinarijos tarnybų nustatyti apribojimai;
(19)
be to, Jungtinė Karalystė pateikė atnaujintą informaciją apie jos teritorijoje susiklosčiusią epizootinę situaciją, susijusią su dešimt LPPG protrūkių Jungtinės Karalystės naminių paukščių ūkiuose: aštuoni protrūkiai netoli Alfordo, Rytų Lindsėjuje, Linkolnšyre, Anglijoje, , patvirtinti 2021 m. gruodžio 11, 12, 13, 14 ir18 d., vienas protrūkis netoli Grimsbio, Šiaurės Rytų Linkolnšyre, Linkolnšyre, Anglijoje, patvirtintas 2022 m. vasario 21 d., ir vienas protrūkis netoli Niutauno, Montgomeryšyre, Povise, Velse, patvirtintas 2022 m. vasario 21 d.
Jungtinė Karalystė taip pat nurodė priemones, kurių ji ėmėsi, siekdama užkirsti kelią tolesniam šios ligos plitimui.
Visų pirma po šių LPPG protrūkių Jungtinė Karalystė įgyvendino likvidavimo strategiją, kad kontroliuotų ir apribotų šios ligos plitimą.
Be to, įgyvendinusi likvidavimo strategiją užkrėstuose naminių paukščių ūkiuose jos teritorijoje, Jungtinė Karalystė baigė taikyti būtinąsias valymo ir dezinfekavimo priemones;